soude xx gripen sjaers xx botdrege voe elken gpe gerekent Ende
droegen oec voert de selve getughe dat de voirs kijnde tot noch
toe met der moeder en met janne gewoent hebben en dat si noch
niet gecoren en hadden en al dat voirs is hebben de vors getuge
getuyght datt gheschiede voer den huwelic en daer na in
dat de huwelic daer op toeghinc Voert droegh de vors jan
van scoenhove dat hi ter tijt datme vanden huwelic dedingde
der voirs heylwige vraeghde oft sij wael m gulden ghereeds
ghelts hadde daer op dat si antwde neen voert vraeghde hi
hae noch of siter wael ix hadde sij antwerde noch neen
So dat hi hae doen ten eynde vraeghde of siter wael viii
hadde daer op dat si antwde sij geloefde wael ja mer sij
en wists niet wael want sij se niet getelt en hadde
Dits thoenisse jans van criekelsbghe en jans vande
vynkenpoel
yerst droegh willem joyen dat hi janne betailt hadde lxx gpen
dna droegh ja vand comen va arscot dat hi de vors jane de jonge be
taelt hadde xvi gul rijnsch iii oude crone en dovbate van xxv oude crone
dat die bet sijn dan xxv licht crone de welke hi de vors wile willeme va
cryekelsbghe sculd bleef Voert droegen drie getugen te wete jan de pape
wout va criekelsbghe en noch een and jonc man dat si na de huwelic
daer bi waren des dijsdaighs doen si smaendaeghs beslapen waen
daer jonck jan van scoenhove voirs de vors jane va kriekelsbghe de en jane
vand vynkenpoel aensach dat si de voirs beleydbrieve in gewarig hant
legge woude en daer met niet werken jege de huwelic vorwde want
hijs hem scamen soude dat hi daer bi soude zijn dat ind huwelik vorwden
yemant bedrogen wae daer op dat de voirs jan en jan antwerden dat
si de brieve niet te nyeute doen en wouden want sij hae ziele d
voe gesett hadde mer si woude wael geloven dat si daer met met
werken en soude noch de vors janne den jonge d met negheen hijnder
doen also langhe als de vors jan de jonghe met der voirs heylwige
wel gedroege droege voert de voirs iii d getuge dats vmaent
was datme copen soude vand gereder haven gelijc als voe vclaert
is mer sij en wisten met weert culde oft gpen wae hier op
voer reden en ret
heeft de stat va loeve getmineert Na aensprake na vantwerden
na tthoenisse en na al dats voe den rade vand stat come is dat
de huwelike vorwde van werden sal sijn also langhe als jan de
jonghe heylwige sine wive doet tgheen dat een goet man sine
wive sculdech is te doen altoes behoudelic dien of namaels hier
in stoet of donckerheyt viele dat de stat hae vclaren daer
in hebbe en behouden sal cor lyemigen vossem burgmairis
ns
d cu pleno consilio anno cccc xxxi mes junii die xvii